बोर्ड परीक्षा में उड़नदस्ते ने पहले दिन एक परीक्षार्थी को नकल करते पकड़ा
हांसी | एसडीएमअशोक कुमार बांसल के दिशा निर्देश पर खंड शिक्षा अधिकारी सुभाष वर्मा के उड़नदस्ते ने मंगलवार से शुरू हुई हरियाणा विद्यालय शिक्षा बोर्ड की कक्षा दसवीं बारहवीं की परीक्षाओं के दौरान परीक्षा केंद्रों की जांच की। जांच के दौरान एक परीक्षार्थी अनुचित तरीके से परीक्षा देते पाया गया। उड़नदस्ते ने राजकीय वरिष्ठ माध्यमिक विद्यालय, राजकीय कन्या वरिष्ठ माध्यमिक विद्यालय, मानवती आर्य स्कूल, पीसीएसडी सीनियर सेकंडरी स्कूल में चल रही दसवीं बारहवीं की परीक्षा के दौरान निरीक्षण किया। इस दौरान राजकीय वरिष्ठ माध्यमिक विद्यालय के केंद्र नंबर 2 में बारहवीं की परीक्षा में अनुचित साधन का प्रयोग करने पर एक परीक्षार्थी का यूएमसी केस बनाया गया। बोर्ड की परीक्षा 10 अप्रैल तक चलेगी। खंड शिक्षा अधिकारी डाॅ. सुभाष वर्मा ने बताया कि शिक्षा बोर्ड द्वारा नकल रहित सुचारू रूप से परीक्षाएं हों, इसके लिए बोर्ड ने सुरक्षा के पुख्ता प्रबंध किए हैं। उड़नदस्ते में चिड़ौद के प्रधानाचार्य भूपेंद्र दलाल, कैमरी प्रधानाचार्य शालिनी सिंधू, नारनौंद के प्रवक्ता कुलजीत सिंह शामिल रहे।
hin_Deva hin_Deva